CELEX: C2005/045/29
Language: sl
Date: 2005-02-19 00:00:00
Title: Zadeva C-503/04: Tožba Komisije Evropskih skupnosti proti Zvezni republiki Nemčiji, vložena dne 7. decembra 2004

19.2.2005   
            
            
               SL
            
            
               Uradni list Evropske unije
            
            
               C 45/15
            
         Tožba Komisije Evropskih skupnosti proti Zvezni republiki Nemčiji, vložena dne 7. decembra 2004
   (Zadeva C-503/04)
   (2005/C 45/29)
   Jezik postopka: nemščina
   Komisija Evropskih skupnosti, ki jo zastopa Bernhard Schima, z naslovom za vročanje v Luksemburgu, je dne 7. decembra 2004 na Sodišče Evropskih skupnosti vložila tožbo proti Zvezni republiki Nemčiji.
   Komisija Evropskih skupnosti Sodišču predlaga, da odloči:
   
               1.
            
            
               Zvezna Republika Nemčija s tem, da ni sprejela ukrepov, ki izhajajo iz sodbe Sodišča Evropskih skupnosti z dne 10. aprila 2003 v združenih zadevah Komisija proti Nemčiji
                   (1), C-20/01 in C-28/01, v zvezi z oddajo javnega naročila odvajanja odpadnih voda Gemeinde Bockhorn in javnega naročila odvoza odpadkov Stadt Braunschweig, ni izpolnila obveznosti iz člena 228(1) Pogodbe o ustanovitvi Evropske skupnosti.
            
         
               2.
            
            
               Zvezni republiki Nemčiji se naloži plačilo denarne kazni v dnevnih zneskih, ki jo mora plačati Komisiji na račun Lastna sredstva Evropske skupnosti
               v višini 31.680 EUR za vsak dan zamude pri izvedbi ukrepov, ki so potrebni za izvršitev zgoraj navedene sodbe glede oddaje pogodbe o odvajanju odpadnih voda preko Gemeinde Bockhorn, kot tudi
               v višini 126.720 EUR za vsak dan zamude pri izvedbi ukrepov, ki so potrebni za izvršitev zgoraj navedene sodbe glede oddaje pogodbe o odvozu odpadkov preko Stadt Braunschweig,
               in sicer v obeh primerih od razglasitve te sodbe do izvedbe ukrepov.
            
         
               3.
            
            
               Zvezni republiki Nemčiji se naloži plačilo stroškov.
            
         Tožbeni razlogi in bistvene navedbe
   V sodbi z dne 10. aprila 2003 je Sodišče razsodilo:
   
               —
            
            
               Zvezna republika Nemčija s tem, da javno naročilo za storitve odvajanja odpadnih voda Gemeinde Bockhorn (Nemčija) ni bilo razpisano in da rezultat postopka oddaje ni bil objavljen v Dodatku S Uradnega lista Evropskih skupnosti, ni izpolnila obveznosti iz člena 8 v povezavi s členom 15(2) in členom 16(1) Direktive Sveta 92/50/EGS z dne 18. junija 1992 o usklajevanju postopkov za oddajo javnih naročil storitev.
            
         
               —
            
            
               Zvezna republika Nemčija s tem, da je pri oddaji javnega naročila za storitve Stadt Braunschweig (Nemčija) oddala javno naročilo odvoza odpadkov po postopku s pogajanji brez predhodne objave obvestila o naročilu, čeprav niso bili izpolnjeni pogoji iz člena 11(3) Direktive 92/50/EGS za prosto oddajo brez javnega razpisa za območje Skupnosti, ni izpolnila obveznosti iz členov 8 in 11(3), točka b, Direktive 92/50/EGS.
            
         Komisija meni, da izpolnitev obveznosti, ki za Zvezno republiko Nemčijo izhajajo iz te sodbe in iz člena 228 ES, vključuje tudi to, da se razveljavijo pogodbe, ki so bile sklenjene s kršitvijo pravil o oddaji.
   Nasprotno ukrepi, ki jih je Zvezna republika Nemčija do zdaj sporočila, ne zadostujejo za to, da ne bi več obstajala s strani Sodišča ugotovljena neizpolnitev obveznosti.
   V primeru, da Zvezna republika Nemčija pred izdajo predlagane sodbe ne bo sprejela potrebnih ukrepov, da bi izpolnila ugotovljene obveznosti, Komisija predlaga, da se ji naloži plačilo denarne kazni v dnevnih zneskih, katere izračun je v skladu z načeli, po katerih se je ravnala do zdaj.
   
      (1)  Še neobjavljena.